钦定古今图书集成/理学汇编/经籍典/第153卷 > 朱子全书二 > 《豳七月》
## 钦定古今图书集成/理学汇编/经籍典/第153卷 > 朱子全书二 > 《豳七月》

问：“《豳》《诗》本《风》，而《周礼》籥章氏祈年于田祖则吹《豳雅；蜡祭息老物则吹《豳颂》。不知就《豳》诗观之，其孰为雅，
孰为颂？”曰：“先儒因此说，而谓风中自有雅，自有颂。虽
程子亦谓然，似都坏了诗之六义。然有三说：一说谓
豳之诗，吹之其调可以为风，可为雅，可为颂；一说谓
《楚茨》《大田》《甫田》，是豳之雅；《噫嘻》《载芟》《丰年》诸篇，是豳”
之颂，谓其言田之事，如《七月》也。如王介甫则谓《豳》之
诗自有《雅》《颂》，今皆亡矣。数说皆通，恐其或然，未敢必
也。〈语类〉

籥章之《豳雅》《豳颂》，恐《大田》《良耜》诸篇当之，不然即是
别有此诗而亡之。如王氏说又不然，即是以此《七月》
一篇吹成三调，词同而音异耳。若如郑说，即两章为
《豳风》，犹或可成音节。至于四章半为《豳雅》，三章半为
《豳颂》，不知成何曲拍耶？〈答潘恭叔见文集〉

问：“古者改正朔，如以建子月为首，则谓之‘正月，抑只
谓之‘十一月’’？”曰：“‘此亦不可考。如《诗》之月数，即今之月；
《孟子》七八月之间，旱，乃今之五、六月；十一月徒杠成，
十二月舆梁成’，乃今之九十月。《国语夏令》曰：‘九月成
杠，十月成梁’。即《孟子》之‘十一月、十二月’。若以为改月，
则与《孟子》《春秋》相合，而与《诗》《书》不相合；若以为不改”
月，则与《诗》《书》相合，而与《孟子》《春秋》不相合。如秦元年
以“十月”为首，永又有“正月”，又似不改月。

问：“‘跻彼公堂，称彼兕觥’，民何以得升君之堂？”曰：“周初
国小，君民相亲，其礼乐法制未必尽备；而民事之艰
难，君则尽得以知之。成王时，礼乐备，法制立，然但知
为君之尊，而未必知为国之初。此等意思，故周公特
作此诗，使之因是以知民事也。”〈以上语类二条〉